laion/Wikipedia-Exotic huggingface dataset:
Koloniaallaevastik (Battlestar Galactica)

Koloniaallaevastik oli Koboli kaheteistkümne koloonia sõjalaevastik, mis koosnes umbes 120 Battlestar´ist ja palju rohkematest toetuslaevadest. Battlestar´id olid jaotatud gruppideks, mida tähistati lühendiga BSG (näiteks Galactica oli BSG-75, ehk 75. battlestar grupi liige). Galactica Pegasus Columbia (seda nime kandis vähemalt kaks lahingulaeva) Triton Mercury Solaria Athena Archeron Yashuman Vortex Uned Erasmus Night Flight Atlantia Admiral Nagala lipulaev. Nagala juhtis laevastikku peale seda, kui laevastiku peakorter Piconil oli esimeses rünnakulaines hävitatud. Atlantia ise hävis koos meeskonnaga lahingus Virgoni kohal, kuna see oli ühendatud CNP-programmiga. Koos Atlantiaga hävitati veel viis suurt laeva ja teadmata arv toetuslaevu. Peale admiral Nagala hukkumist võttis laevastiku juhtimise üle Galactica komandör Adama. Valkyrie Koloniaallaevastik hävis pea täielikult Cylonite üllatusrünnakus. Nimelt olid laevad ühendatud Command Navigation Program (CNP) programmiga, millesse oli sisse ehitatud tagauksed, mille abil Cylonid omandasid kontrolli sõjalaevade üle. Kui Koloniaallaevastiku sõjalaevad üritasid alustada kaitselahinguid ja rünnata vaenlase laevu, siis anti Cylonite poolt laevade arvutitele käsk ennast välja lülitada. Selle tulemusl lülitusid laevade kõik süsteemid (sealhulgas ka relvad ja peatoide) välja, jättes nad kaitsetuks. Peale seda ründasid Cylonid kaitsetuid laevu ja hävitasid need. Niimoodi hävitati peaaegu kogu laevastik, sest lahingusse tormavate laevade meeskondadele ei tulnud pähegi mõte, et CNP programm on surmaoht. Kui laev oli juba välja lülitatud, ei jätkunud meeskonnal enam aega, et rikked kõrvaldada ja kogu meeskond hukkus koos oma laevaga. Hävinud laevade meeskondadest suutis eluga pääseda ainult üks liige: Tritonil teeninud Alex "Crashdown" Quartararo. Katastroofist pääses ainult kaks sõjalaeva: Galactica, mis polnud komandör Adama käsul CNP programmiga ühendatud ja pääses seetõttu CNP-katastroofist ja Pegasus, mille CNP programm oli rünnaku hetkel välja lülitatud. Sõja elas üle ainult Galactica, Pegasus hävitati New Caprica kohal lahingus.
Lea Michele

Lea Michele Sarfati (sündinud 29. augustil 1986 New Yorgis Bronxis) on Ameerika Ühendriikide laulja ja näitleja. Ta on tuntud eelkõige Rachel Berry osatäitjana Fox Broadcasting Company telesarjas "Glee". Michele alustas näitleja- ja lauljakarjääri lapsena Broadway muusikalis "Hüljatud", kus ta mängis 1995–1996 noort Cosette'i. Sellele järgnesid osatäitmised muusikalides "Ragtime" (1998–1999), "Viiuldaja katusel" (Sphrintze, Chava, 2004–2005) ja "Kevadine ärkamine" (Wendla, 2006–2008). Filminäitlejana debüteeris Lea Michele 2011. aasta filmis "Vana-aastaõhtu" ("New Year's Eve"), kus ta mängis Elise'i. Waterman, Lauren."High School Musical: Glee's Lea Michele" teenvogue.com, 12. oktoober 2009 Lea Michele andmekogus IMDb (inglise)
Serjoga

Serjoga, õieti Sergei Parhomenko (vene keeles Серёга ehk Сергей Васильевич Пархоменко; valgevene keeles Сярога ehk Сяргей Васільевіч Пархоменка; sündinud 8. oktoobril 1976 Gomelis) on Valgevene räppar, muusikaprodutsent ja näitleja. Tema esitatavat muusikastiili on kutsutud "sportlikeks tšastuškadeks". Eestlastele on tema loomingust ilmselt tuntuim pala "Чёрный бумер" (eestikeelne tähendus 'must bemm'), mis pärineb tema 2004. aastal Ukrainas ja Valgevenes ilmunud debüütalbumilt "Мой двор: свадьбы & похороны" ('Minu hoov: pulmad ja matused'). Selle laulu kaver pealkirjaga "Tormituuled" on ansambli Nexus repertuaaris.
Sergei Parhomenko

Sergei Parhomenko (vene keeles Сергей Борисович Пархоменко; sündinud 13. märtsil 1964 Moskvas) on Venemaa ajakirjanik ja kirjastaja.
Tšastuška

Tšastuška (vene keeles частушка) on kiiretempoline nelikvärssides vene rahvalaul. Tšastuška tekkis omaette žanrina 19. sajandi lõpus, kuid populaarseks sai ta pärast nõukogude võimu kehtestamist. Enamik tšastuškasid on kas terava poliitilise sisuga või seksuaalse suunitlusega ning nende sõnad sisaldavad väga palju slängi. Tšastuškade tekstid vene keeles
Aleksandr Barkov (1995)

Aleksandr Barkov (vene keeles Александр Александрович Барков; sündinud 2. septembril 1995 Tamperes) on vene päritolu Soome jäähokimängija. Ta mängib 2013. aastast NHL-i klubis Florida Panthers keskründajana. Ta on klubi meeskonna kapten. Ta alustas jäähoki mängimist Soome liiga klubis Tappara. 2018. aastal osales Barkov NHL-i tähtede mängul. Barkov võitis Soome jäähokikoondise koosseisus 2014. aasta taliolümpiamängudel pronksmedali ja 2016. aasta maailmameistrivõistlused hõbemedali. Tema isa Aleksandr Barkov on endine vene hokimängija ja treener. Aleksandr Barkov – Eliteprospects Aleksandr Barkov hockeydb.com lehel
Nail Jakupov

Nail Railovitš Jakupov (vene keeles Наиль Раилович Якупов; sündis 6. oktoobril 1993 Nižnekamskis) on Venemaa jäähokimängija, kes mängib KHL-i klubis Omski Avangard ründajana paremäärel. Aastal 2012 valiti ta esimesena NHL-i draft'is. Ta mängis seejärel neli hooaega Edmonton Oilers. Hooajal 2016-17 mängis ta St. Louis Bluesis ja hooajal 2017–18 Colorado Avalanche'is. 2018. aastal liitus ta KHL-i klubiga Peterburi SKA. 2020. aasta mais siirdus ta Habarovski Amuri. 2020. aasta oktoobris liitus ta Avangardiga. Ta on rahvuselt tatarlane. Nail Jakupov NHL.com lehel Nail Jakupov KHL.ru lehel Nail Jakupov hockeydb.com lehel
Tehumardi vennaskalmistu

Tehumardi vennaskalmistu oli Saaremaal Saaremaa vallas Tehumardi külas asunud Teises maailmasõjas hukkunute vennaskalmistu, mis oli ajaloomälestis kui "II maailmasõjas hukkunute ühishaud". Endise vennaskalmistu lähedal asub Tehumardi öölahingu mälestuseks püstitatud mõõgakujuline Tehumardi mälestussammas, mis avati septembris 1967 (autorid Riho Kuld, Allan Murdmaa, Matti Varik). Vennaskalmistu rajati 1975. aastal. Sellel paiknesid 90 betoonist alusel dolomiidist valmistatud rombikujulist plaati, millel olid välja tahutud langenu nimi ning sisseraiutud viisnurk. 2024. aastal rahuldas sõjahaudade komisjon Saaremaa valla esitatud taotluse Tehumardi memoriaalkompleksi kuuluvate sõjahaudade avamiseks ning oletatavate säilmete ümbermatmiseks. Saaremaa vallavalitsuse seisukoht oli: likvideerida 90 viisnurkadega hauakivi ning haudade avamisel leitavad võimalikud säilmed matta ümber Vananõmme kalmistule. 2024. aasta juuli alguses teostati sõjahaudade avamine ning selgus, et mingit ühishauda ei leidu ja Tehumardil maetutega on arvatavasti tegemist hoopis ühe hilisema punaarmee sanitaarväeosa matmispaigaga. Vennaskalmistu alalt leiti veel hilisemalt teostatud ümbermatmisi, kus haudades paiknesid segamini inimluud. Nende ümbermatmiste kohta puuduvad igasugused dokumendid. "Monumendi uued raamid – Tehumardi" arutelu. Eesti Kunstiakadeemia. 30. aprill 2024. Algas Punaarmee sõdurite hauatähiste eemaldamine. err.ee, 01.07.2024. Tehumardil on 190 hautatähisega platsi alt välja tulnud kümmekond luustikku. err.ee, 2. juuli 2024. Tehumardilt lahingus hukkunute ühishauda ei leitudki. Maaleht, 11.07.2024. Tehumardi vennaskalmistu kultuurimälestiste riiklikus registris
Urmas Heinaste

Urmas Heinaste (sündinud 30. juulil 1961) on eesti keemik ja õpetaja. Ta lõpetas 1979. aastal Nõo Keskkooli ja 1984. aastal Tartu Riikliku Ülikooli füüsika-keemiateaduskonna. Ta sai 2011. aastal Tallinna Tehnikaülikoolis magistrikraadi tööga "Infotehnoloogia erialaainete õpetamine Võrumaa Kutsehariduskeskuses" (juhendaja Tiia Rüütmann). 1979–1984 Tartu Riiklik Ülikool, füüsika-keemiateaduskond, laborant 1988–1989 Tartu 16. Keskkool, füüsikaõpetaja 1998–1999 Tartu Waldorfgümnaasium, füüsikaõpetaja 1999–2004 Tartu Kutsehariduskeskus, informaatikaõpetaja 2009–2013 Võrumaa Kutsehariduskeskus, infotehnoloogia kutseõpetaja 2013–2014 Tartu Ülikool, sotsiaal- ja haridusteaduskond, haridusteaduste instituut, tehnoloogiahariduse spetsialist 2014–2019 Tartu Annelinna Gümnaasium, informaatikaõpetaja, uurimistööde juhendaja-koordinaator 2018-2023 Tartu Herbert Masingu Kool, haridustehnoloog, õpetaja 2023-2024 Tartu Tamme Kool, tehnoloogiaõpetaja 2010 Eesti Tehnoloogiakasvatuse Liit, juhatuse liige 2012 Eesti Informaatikaõpetajate Selts, Eesti Majandus- ja Ettevõtlusõpetajate Selts 2012 Eesti Õpetajate Ühenduste Koostöökoda, juhatuse liige 2013 Eesti Keemiaõpetajate Liit 2013 Eesti Õpetajate Liit, kutsekomisjoni liige 2020 Eesti Tulevikuerakond, juhatuse liige 2021 2015. aastal kandideeris Vabaerakonna nimekirjas Riigikokku, kuid ei osutunud valituks. "Valimisringkond nr 11 Võru-, Valga- ja Põlvamaa". ETIS Eesti Vabaerakonna Nädalakiri #õpsonmõrd ehk kes kaitseb õpetajat küberruumis? Õpetajate leht: Naera-naera … detsembris sa enam ei naera!
Dove Creek

Dove Creek on linn Ameerika Ühendriikides Colorado osariigis, Dolorese maakonna halduskeskus ja suurim linn. Elanike arv oli 2010. aasta rahvaloenduse järgi 735. Aastal 2000 oli 698.
Parhomenko

Parhomenko on Ukraina perekonnanimi, kuid seda kannavad ka inimesed mujal. Aleksandr Parhomenko (ukrainapäraselt Oleksandr Parhomenko; 1886–1921) oli vene revolutsionäär. Ta osales ka Vene kodusõjas. Eduard Parhomenko (sündinud 1966) on Eesti filosoof Sergei Parhomenko (sündinud 1964) on Venemaa ajakirjanik Serjoga (õieti Sergei Parhomenko; sündinud 1976) on Venemaa räppmuusik Parhomenko on küla Luhanski oblastis, mis on saanud nime revolutsionääri järgi. "Parhomenko" on Vsevolod Ivanovi romaan Aleksandr Parhomenkost "Aleksandr Parhomenko" ("Александр Пархоменко") on 1942 aastal linastunud Nõukogude Liidu film Ivanovi romaani alustel. 1857 Parhomenko on 1971. aastal avastatud asteroid Parhomenka, valgevene perekonnanimi
Aleksandr Barkov

Aleksandr Barkov (vene keeles Александр Эдгардович Барков; sündinud 17. aprillil 1965 Novosibirskis) on endine vene jäähokimängija ja praegune hokitreener. Ta oli aastatel 2010–2011 Magnitogorski Metallurgi vanemtreener ja peatreener. Aastatel 2012—2013 oli ta Kaasani AK Barsi abitreener ja 2014–2015 Habarovski Amuri abitreener. Alates 2020. aastast on ta olnud Togliatti Lada peatreener. Tema poeg Aleksandr Barkov on Soome jäähokimängija, mängib aastast 2013 NHL-i klubis Florida Panthers keskründajana.
Liivaboalased

Liivaboalased (Erycinae) on mürgita madude alamsugukond. Liivaboalaste alamsugukonda klassifitseeritakse roomajate andmebaasis liivaboa (Eryx) perekond. Kivistised: † Bransateryx Hoffstetter & Rage, 1972 † Calamagras Cope, 1873 † Ogmophis Cope, 1885. Varem arvati liivaboalaste alamsugukonda ka perekonnad: Calabaria Gray, 1858 – kalabariia Charina Gray, 1849 – kummiboa Lichanura Cope, 1861. Peter Uetz & Jakob Hallermann. Erycinae, veebiversioon (vaadatud 20.01.2018) (inglise keeles) Sissekanne ITIS-es Sissekanne NCBI Taxonomy database-s Sissekanne roomajate andmebaasis Selles artiklis on kasutatud prantsuskeelset artiklit fr:Erycinae seisuga 18.11.2013.
Checotah

Checotah on linn Ameerika Ühendriikides Oklahoma osariigis McIntoshi maakonnas. Linn on rajatud 1888. aastal. Checotah's on sündinud kantrilaulja Carrie Underwood. 2000. aasta rahvaloenduse andmetel oli Checotah' linnas 3481 inimest. Rahvastiku tihedus oli 150,3 in/km². Rassiline koosseis oli: valgeid 67,91% mustanahalisi 6,92% põlisameeriklasi 15,91% aasialasi 0,23% Vaikse ookeani saarte rassist 0,09% teistest rassidest 0,40% kahest või enam rassist 8,53% Ladinaameeriklasi (sõltumata rassist) oli 1,29%. Checotah' koduleht
McIntoshi maakond (Oklahoma)

McIntoshi maakond (McIntosh County) on maakond USA-s Oklahoma osariigis. Maakonna halduskeskus on Eufaula. Maakonna pindala on 1844 km². Veepindala on 238 km². Elanike arv oli 2010. aasta rahvaloenduse järgi 20 252. Aastal 2000 oli elanikke 19 456. Muskogee maakond (põhjas ja idas) Haskelli maakond (kagus) Pittsburgi maakond (lõunas) Hughesi maakond (edelas) Okfuskee maakond (läänes) Okmulgee maakond (loodes) McIntoshi maakond moodustati 1907. aastal. Maakond on nime saanud mõjuka maskogi perekonna järgi. Checotah Eufaula Hanna Hitchita Rentiesville Stidham McIntoshi maakonnas oli 19 456 inimest, 8085 leibkonda ja 5863 perekonda. Rahvastiku tihedus oli 31 in/km². Elamuühikuid (housing units) oli 12 640 (keskmine tihedus 20/km²). Rassiline koosseis oli järgmine: valgeid 72,59% mustanahalisi 4,06% põlisameeriklasi 16,20% aasialasi 0,14% Vaikse ookeani saarte rassist 0,03% teistest rassidest 0,35% kahest või enam rassist 6,63% Ladinaameeriklasi (sõltumata rassist) oli 1,27%. 8085 leibkonna seas oli 25,60% neid, kus oli alla 18-aastasi lapsi; 56,60% koos elavaid abielupaare; 10,40% neid, kus oli ilma abikaasata naine; 29,70% neid, mis ei olnud perekonnad. 26,70% kõigist leibkondadest koosnes üksikutest ja 14,50% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,37 inimest ja perekonnas keskmiselt 2,84 inimest. Elanikud jagunesid ealiselt nii: 22,60% alla 18-aastasi; 6,40% 18–24-aastasi; 22,30% 25–44-aastasi; 26,90% 45–64-aastasi; 21,80% üle 65-aastasi. Ea mediaan oli 44 aastat. Iga 100 naissoost inimese kohta tuli 91,70 meessoost inimest. Iga 100 vähemalt 18-aastase naise kohta tuli 89,30 meest. Leibkonna aastasissetuleku mediaan oli 25 964 dollarit, perekonna sissetuleku mediaan 31 990 dollarit. Meeste sissetuleku mediaan oli 27 998 dollarit, naistel 19 030 dollarit. Sissetulek elaniku kohta oli 16 140 dollarit. 18,20% elanikkonnast ja 13,50% perekondadest elas allpool vaesuspiiri. Kogu elanikkonnast elas allpool vaesuspiiri 24,80% alla 18-aastasi ja 13,30% üle 65-aastasi. 2020 United States Census, vaadatud 1.01.2022.
McIntoshi maakond

McIntoshi maakond on maakond mitmes Ameerika Ühendriikide osariigis: McIntoshi maakond Georgias McIntoshi maakond Oklahomas McIntoshi maakond Põhja-Dakotas
Melanie Arrak

Melanie Arrak (aastani 1958 Melanie Soosuu; 12. oktoober 1923 Tartu – 26. september 2013) oli eesti maalikunstnik. Ta lõpetas aastal 1945 Tartu Õpetajate Seminari. Seejärel astus ta Tartu Riiklikku Kunstiinstituuti, kuid lõpetas aastal 1953 ERKI Tartu osakonna, kus tema õppejõududeks olid Elmar Kits, Johannes Võerahansu, Alfred Kongo ja Gustav Raud. Ta töötas aastatel 1952–1955 Tartus joonistusõpetajana, 1955–1961 kunstnikuna Tartu kammivabrikus ja 1961–1965 Tartu Riiklikus Ülikoolis. Ülikoolis töötamise ajal avaldus temas täppisjoonistaja ja illustraator, mis kajastus ka väljaandes "Eesti NSV floora" I–XI (1960–1979). Seejärel tegutses ta vabakunstnikuna. Ta oli aastast 1969 Eesti Kunstnike Liidu liige ja aastast 2000 kunstiühingu Pallas liige. Aastatel 1960–1967 pidas ta koos abikaasa Erich Arrakuga ateljeekooli, nende õpilasteks olid teiste seas maalijad Piibe Arrak, Eevart Arrak ja Jüri Marran. Tema abikaasa oli maalikunstnik Erich Arrak. Eesti kunsti ja arhitektuuri biograafiline leksikon. Tallinn 1996
Nahakunstnik

Nahakunstnik on nahkehistööga tegelev kunstnik. Nahakunstnikuks saab Eestis kõrghariduse tasemel õppida Eesti Kunstiakadeemias ja Tartu Kõrgemas Kunstikoolis ning kutsehariduse tasemel mitmes kutsekoolis. Eestis koondab kutselisi nahakunstnikke Eesti Nahakunstnike Liit. Nahakunstnike loend Nahakunstnikud Eesti kunsti andmebaasis
Lõkke tänav

Lõkke tänav on tänav Tallinnas Kesklinna linnaosas Tõnismäe ja Uue Maailma asumis. Lõkke tänav algab Endla tänavalt ja lõpeb Toom-Kuninga tänaval. Lõkke tänav on ligikaudu 120 meetri pikkune. Aastail 1879–1880 oli tänava nimi Bienerti tänav (saksa keeles Bienert-Strasse, vene keeles Бинертская улица) sealse suure maa-ala omaniku, apteeker Friedrich Ernst Bienerti järgi. 1882. aastal pandi sellele tänavale maa-ala hilisema omaniku Tallinna raehärra Eugen Eduard Erbe järgi nimeks Erbe tänav (saksa keeles Erbe-Strasse, vene keeles Эрбеская улица). Praeguse nime sai Lõkke tänav 7. juulil 1954. Nime valikut mõjutas lähedal asunud Pioneeride tänav (praegu Toom-Kuninga tänav). http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 73 Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 280
Colubrinae

Colubrinae on madude alamsugukond. Alamsugukonda Colubrinae klassifitseeritakse roomajate andmebaasis järgmised maoperekonnad: Aeluroglena Ahaetulla (pronksmadu) Aprosdoketophis Archelaphe Argyrogena Arizona Bamanophis Bogertophis Boiga (boiga) Cemophora Chapinophis Chilomeniscus Chionactis Chironius (metsamadu) Chrysopelea (puumadu) Coelognathus Coluber (vilbasnastik) Colubroelaps Conopsis Coronella (silenastik) Crotaphopeltis Cyclophiops Dasypeltis (munamadu) Dendrelaphis (puunastik) Dendrophidion Dipsadoboa Dispholidus Dolichophis Drymarchon (goferinastik) Drymobius Drymoluber Dryocalamus Dryophiops Eirenis (eireenis) Elachistodon Elaphe (roninastik) Euprepiophis Ficimia Geagras Gonyophis Gonyosoma Gyalopion Hapsidophrys Hemerophis Hemorrhois Hierophis Lampropeltis (kuningmadu) Leptodrymus Leptophis (peenmadu) Lepturophis Limnophis Liopeltis Lycodon (kihvmadu) Lytorhynchus (teravkoonnastik) Macroprotodon Mastigodryas Meizodon Oligodon (vähehammasmadu) Oocatochus Opheodrys Oreocryptophis Orientocoluber Orthriophis Oxybelis (teravpeamadu) Pantherophis Philothamnus Phyllorhynchus Pituophis Platyceps Pliocercus Pseudelaphe Pseudoficimia Pseustes Ptyas (suursilmmadu) Rhamnophis Rhinechis Rhinobothryum Rhinocheilus Rhynchocalamus (sulgkärssmadu) Salvadora Scaphiophis Scolecophis Senticolis Simophis Sonora Spalerosophis Spilotes (kanasööjamadu) Stegonotus Stenorrhina Symphimus Sympholis Tantilla Tantillita Telescopus (kassmadu) Thelotornis (liaanimadu) Thrasops Toxicodryas Trimorphodon Xenelaphis Xyelodontophis Zamenis Peter Uetz & Jakob Hallermann. Colubrinae, veebiversioon (vaadatud 30.04.2015) (inglise keeles) Sissekanne NCBI-s Sissekanne ReptileDB-s Sissekanne veebisaidil Wikispecies Selles artiklis on kasutatud prantsuskeelset artiklit fr:Colubrinae seisuga 16.12.2013.
Grayiinae

Grayiinae on madude alamsugukond, millesse liigitatakse üksainus maoperekond Grayia.
Scaphiodontophiinae

Scaphiodontophiinae on madude alamsugukond. Alamsugukonda Scaphiodontophiinae klassifitseeritakse roomajate andmebaasis üksainus maoperekond: Scaphiodontophis Taylor & Smith, 1943. Peter Uetz & Jakob Hallermann,Scaphiodontophis Roomajate andmebaas veebiversioon (vaadatud 01.02.2014) (inglise keeles) Sissekanne ReptileDB-s Selles artiklis on kasutatud hollandikeelset artiklit nl:Scaphiodontophiinae seisuga 01.02.2014.
Sibynophiinae

Sibynophiinae on madude alamsugukond.
Vitālijs Orlovs

Vitālijs Orlovs (sündinud 30. mail 1964 Jēkabpilsis) on Läti arst ja poliitik. Ta on rahvuselt karjalane. Ta kuulub parteisse Koosmeel ja ühendusse Koosmeele Keskus. Ta lõpetas 1993. aastal Riia Meditsiiniinstituudi neuroloogina. 2002. aastal valiti ta Inimõiguste Eest Ühtses Lätis nimekirjas seimi liikmeks. 2006., 2010., 2011. ja 2014. aasta parlamendivalimistel valiti ta seimi liikmeks Koosmeele Keskuse nimekirjas. 2018. aasta parlamendivalimistel valiti ta taas seimi liikmeks. Vitālijs Orlovs Läti Seimi kodulehel
Seagripp Eestis

Eestis on seagripp esinenud 2009. aastal. Eestis on tervisekaitseinspektsiooni nakkushaiguste laboris registreeritud 774 uue gripi haigusjuhtu[viide?]. Kinnitamata andmeil oli kodusel ravil hulk gripi põdejaid kellele jäeti labori uuringud tegemata. Kokku on Eestis uude grippi surnud 21 inimest[viide?].
Hiiu vald

Hiiu vald oli vald Hiiu maakonnas aastatel 2013–2017. 2017. aasta haldusreformiga moodustati kogu Hiiumaad hõlmav Hiiumaa vald. Vald tekkis 2013 aastal Kärdla linna ja Kõrgessaare valla ühinemisel Hiiu Vallavolikogu valimistulemuste väljakuulutamise päeval. Pühalepa vald eraldas Kärdla linna ülejäänud Hiiu vallast. 20. detsembril 2016 kirjutasid Hiiu vald ja Käina vald alla ühinemislepingule, millega loodi Hiiumaa vald. Hiljem sundliideti tulevase vallaga kõik ülejäänud Hiiumaa maakonna ja saare vallad. Hiiu vallal oli nelja aasta jooksul kaks vallavanemat: Georg Linkov ja Reili Rand. Hiiu vallas asusid Kärdla linn, Kõrgessaare alevik ja 58 küla: Heigi, Heiste, Heistesoo, Hirmuste, Hüti, Isabella, Jõeranna, Jõesuu, Kalana, Kaleste, Kanapeeksi, Kauste, Kidaste, Kiduspe, Kiivera, Kodeste, Koidma, Kopa, Kurisu, Kõpu, Laasi, Lauka, Lehtma, Leigri, Lilbi, Luidja, Malvaste, Mangu, Mardihansu, Meelste, Metsaküla, Mudaste, Mägipe, Napi, Nõmme, Ogandi, Ojaküla, Otste, Palli, Paope, Pihla, Poama, Puski, Reigi, Risti, Rootsi, Sigala, Suurepsi, Suureranna, Sülluste, Tahkuna, Tammistu, Tiharu, Viita, Viitasoo, Vilima, Villamaa, Ülendi. Kõrgessaare vald Kärdla Statistikaamet, vaadatud 30.05.2017. Eesti haldus- ja asustusjaotuse klassifikaator Siseministeerium Tekib seitse tugevat valda, 2013. Samm lähemale ühtsele Hiiumaale. Hiiu valla koduleht, vaadatud 21.12.2016.
Heinrich Donatus

Heinrich Donatus (Heinrich Donatus Philipp Umberto Prinz und Landgraf von Hessen; sündinud 17. oktoobril 1966 Kielis) on alates 23. maist 2013 Hesseni kuurvürstliku ja suurhertsogliku perekonna pea. Ta on maakrahv Moritzi (1926–2013) ja viimase abikaasa, Sayn-Wittgenstein-Berleburgi printsessi Tatiana (sündinud 1940) vanem poeg. 25. aprillil 2003 Wiesbadenis (kiriklik laulatus) ja 17. mail Kronbergis abiellus ta Faber-Castelli krahvinna Floria-Franziskaga (sündinud 14. oktoobril 1974 Düsseldorfis), kellega tal on üks tütar ja kaks poega: printsess Paulina Elisabeth Adelheid Tatiana Suzanne (sündinud 26. märtsil 2007 Frankfurdis); prints Moritz Ludwig Georg Wolf (sündinud 26. märtsil 2007 Frankfurdis); prints August (sündinud 24. augustil 2012).
Hobuseraua tänav

Hobuseraua tänav on tänav Tartus Vana-Ihastes. Tänav algab Ihaste teelt. Hobuseraua tee
Varsa tänav

Varsa tänav on tänav Tartus Vana-Ihastes. Varsa tänav algab Hipodroomi tänavalt ja suundub algul üldjoones läände, ristub siis Salutähe tänavaga (paremalt) ning jaguneb pärast seda kaheks haruks, põhja ja lõunasse. Põhja suunas lõpeb umbtänavana, lõunas kulgeb kuni Hobuseraua tänavani.
Urmas Ingver

Urmas Ingver (11. juuni 1961 Tallinn – 3. oktoober 2013) oli eesti põllumajandustegelane. Ta lõpetas aastal 1984 Eesti Põllumajanduse Akadeemia agronoomina. Ta oli Jõgeva Tootjate Liidu esimees ja ettevõtja ning põllumeeste eestkõneleja, kes kuulus põllumajandusministrit nõustavasse Põllumajanduse ja Maaelu Arengu Nõukogusse ning mitmetesse töögruppidesse, kus kujundati Eesti maaelu ja põllumajanduse arengusuundi. Ta oli 15. aprillist 1996 Eestimaa Rahvaliidu / Eesti Konservatiivse Rahvaerakonna liige. Ta kandideeris Jõgeva vallavolikogu liikmeks aastatel 1996 (valimisliidus "Rahvuslik koostöö", sai 25 häält, ei valitud), 1999 (valimisliidus Vald, sai 80 häält, valiti vallavolikogu liikmeks) ja 2002. aasta kohaliku omavalitsuse volikogude valimistel (Eestimaa Rahvaliidu nimekirjas, sai 17 häält, ei valitud). Samuti kandideeris ta 1999. aasta Riigikogu valimistel riigikokku (Eesti Maarahva Erakonna nimekirjas), sai 346 häält ega osutunud valituks. http://www.vvk.ee/?op=search_results&otsi=Urmas+Ingver&x=0&y=0&label=history Lahkus Urmas Ingver
Edward Moss

Edward Moss (sündinud 11. juulil 1977 Californias) on Ameerika Ühendriikide näitleja, koomik ja Michael Jacksoni järeleaimaja. Jacksoni järeleaimajana on ta kõige tuntum ning on temana esinenud ka filmides ja telesaadetes. Edward Moss andmekogus IMDb (inglise)
Sint Maarten (täpsustus)

Sint Maarten on mitme koha nimi: Sint Maarten, Madalmaade Kuningriigi maa Saint-Martini saar, saar Kariibi meres Sint Maarteni küla, küla Hollandis